Vi havde den luxus at vi kun var 3 personer i boligen - den har rigeligt plads til 3 par med hvert sit soveværelse/badeværelse. Boligen ligger i et roligt villa-område med næsten ingen trafik. Det er et must at i har en bil - da der er langt til indkøb/strand etc hvis man skal gå. Udsigten er tæt på perfekt - den lille pool (ikke for lille) er udstyret med spa-funktion. Området ved poolen (med 6-7 solsenge!) er perfekt - da man i den ene ende kan få afkølende vind - og i den anden fuldstændig læ. WIFI fungerer ganske enkelt perfekt over hele overetagen/poolområdet. Underetagen brugte vi ikke. Geografisk perfekt da du er midt på Nordkysten - 10-15 minutter til Iraklio - 1 time og 15 min. fra Rethymnion - 50 min til Agios Nicolaos - 1 time og 20 min til Sydkysten. Jeg kan kun give mine bedste anbefalinger med dette: Når vi vender tilbage til skønne Kreta - så vender vi også tilbage til denne bolig.
Dette har ikke specifikt noget med boligen at gøre: Vi mødte overalt på hele øen kun imødekommende og positive mennesker - vi vender helt sikkert tilbage.
TAK!